CELEX: 62007CN0533
Language: mt
Date: 2007-11-29 00:00:00
Title: Kawża C-533/07: Talba għal deċiżjoni preliminari mressqa minn Oberster Gerichtshof (L-Awstrija) fit- 30 ta' Novembru 2007 — Falco Privatstiftung u Thomas Rabitsch vs Gisela Weller-Lindhorst

9.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 37/15
            
         Talba għal deċiżjoni preliminari mressqa minn Oberster Gerichtshof (L-Awstrija) fit-30 ta' Novembru 2007 — Falco Privatstiftung u Thomas Rabitsch vs Gisela Weller-Lindhorst
   (Kawża C-533/07)
   (2008/C 37/20)
   Lingwa tal-kawża: Il-Ġermaniż
   Qorti tar-rinviju
   Oberster Gerichtshof
   Partijiet fil-kawża prinċipali
   
      Rikorrenti: Falco Privatstiftung, Thomas Rabitsch
   
      Konvenuta: Gisela Weller-Lindhorst
   Domandi preliminari
   
               1.
            
            
               Kuntratt li bis-saħħa tiegħu l-proprjetarju ta' dritt ta' proprjetà intellettwali jagħti lill-kontroparti l-jedd li juża dan id-dritt (kuntratt ta' konċessjoni) huwa kuntratt rigward “provvista ta' servizzi” fis-sens ta' l-Artikolu 5(1)(b) tar-Regolament tal-Kunsill (KE) Nru 44/2001, tat-22 ta' Diċembru 2000, dwar ġurisdizzjoni u rikonoxximent u eżekuzzjoni ta' sentenzi f'materji ċivili u kummerċjali (ir-Regolament ta' Brussell 1)? (1)
               
            
         
               2.
            
            
               Jekk ir-risposta għall-ewwel domanda tkun fl-affermattiv:
               
                           2.1
                        
                        
                           Is-servizz huwa pprovdut f'kull post fi Stat Membru fejn l-użu tad-dritt huwa permess taħt il-kuntratt u dan fil-fatt iseħħ?
                        
                     
                           2.2
                        
                        
                           Jew inkella huwa s-servizz ipprovdut fil-post tad-domiċilju jew, jekk ikun il-każ, fil-post fejn tinsab l-amministrazzjoni ċentrali, ta' dak li jagħmel il-konċessjoni?
                        
                     
                           2.3
                        
                        
                           Jekk ir-risposta għad-domanda 2.1 jew għad-domanda 2.2 tkun fl-affermattiv, il-qorti kompetenti għandha wkoll is-setgħa li tiddeċiedi dwar id-drittijiet ta' l-awtur li jirriżultaw mill-użu tad-dritt fi Stat Membru ieħor jew f'pajjiż terz?
                        
                     
         
               3.
            
            
               Jekk ir-risposta għall-ewwel domanda, jew għad-domanda 2.1 u 2.2 tkun fin-negattiv: Għandha l-ġurisdizzjoni rigward ħlas ta' drittijiet ta' l-awtur taħt l-Artikolu 5(1)(a) u (ċ) tar-Regolament ta' Brussell 1 tibqa' tiġi stabbilita skond il-prinċipji li jirriżultaw mill-ġurisprudenza tal-Qorti tal-Ġustizzja fir-rigward ta' l-Artikolu 5(1) tal-Konvenzjoni dwar il-Ġurisdizzjoni u l-Eżekuzzjoni ta' Sentenzi f'Materji Ċivili u Kummerċjali (il-Konvenzjoni ta' Brussell)?
            
         
      (1)  ĠU L 12, p. 1.